שרי שביט

שָׂרַי שביט
שָׂרַי שביט (נולדה ב-30 ביוני 1982) היא משוררת וסופרת ישראלית, עורכת ספרות, מבקרת ומסאית, ואוצרת פרויקטים בתחומי התרבות. שיריה זכו לפרסים ומענקים בולטים, ביניהם פרסי "שירה על הדרך", קרן עידוד היצירה של אקו"ם, מענק מפעל הפיס לשירה, מענק קרן גולדברג לספרות וקרן רבינוביץ. זוכת פרס הספרות הבינלאומי אדי ויצו אדלינה דלה פרגולה לשנת 2023<ref></ref>. פרסמה את ספרי הפרוזה "ברוריה הפקות" (זמורה־ביתן, 2009) ו"הכֹּל זריז" (אחוזת בית, 2012), ואת ספרי השירה "ומה יש עוד" (אחוזת בית, 2014) "כאב מרחקים" (מוסד ביאליק, סדרת כבר לשירה, 2020) ו"כשרון דיבור - סיפור אהבה" (אחוזת בית, 2022).

משנת 2019 עד 2022 ערכה והגישה את תוכנית הספרות והתרבות השבועית, "שוברים שורה" בערוץ הכנסת ובערוץ כאן<ref></ref>. שביט עורכת ספרים ותסריטים, אוצרת פסטיבלי תרבות ומרצה לספרות ולכתיבה. משנת 2022 מונתה לעורכת כתב העת מאזניים. משנת 2023 מגישה ועורכת את פודקאסט "הספרנית" העוסק בעולם הספר והספריות<ref></ref>.

==ביוגרפיה==
שביט נולדה וגדלה בהוד השרון. היא בוגרת תואר ראשון בחוג לספרות במגמת כתיבה יוצרת ובקולנוע, באוניברסיטת תל אביב ועורכת לשון. מנחת סדנאות כתיבה בבית הספר "סדנאות הבית" של אשכול נבו ואורית גידלי, בבצלאל ובאוניברסיטת תל אביב<ref></ref>.

שירה "אלנבי בלילה" זכה במקום הראשון בפרויקט "שירה על הדרך" של עיריית תל אביב יפו לשנת 2007. בין השנים 2010–2016 ערכה את מדור הספרים של אתר ynet, והקימה את מגזין הספרות השבועי "ספרותקל'ה"<ref></ref> שכלל ביקורת ספרות וסיקור של עולם הספרות המקומי והבינלאומי, בקטגוריות פרוזה, שירה, ספרות ילדים וספרי עיון. משנת 2016 עד לשנת 2021 ערכה את מחלקת הפרוזה של הוצאת "מטר", והוציאה לאור למעלה מ-100 כותרים.

שביט אצרה אירועי תרבות רבים ביניהם פסטיבלי ספרות במשכנות שאננים, פסטיבל הספרות של עיריית תל אביב, סדרת ערבי סטורי-טלינג ארצית בעבור קרן רוטשליד קיסריה, ופסטיבלי תרבות במוזיאון תל אביב לאמנות, מוזיאון פתח תקווה לאמנות, מוזיאון ארץ ישראל בירושלים, מוזיאון בית העיר בתל אביב ועוד.

בשנים 2018–2022 ניהלה בפועל את "פרויקט נערה" בבת ים, שאסף נערות בסיכון וחסרות קורת גג מבתי ספר בעיר, לתוכנית לימודים אינטראקטיביים של ספרות וכתיבה יוצרת במסגרת שעות הלימודים. בכל שנה תוצרי הפרויקט – ששילב בין שירי נערות לשירי משוררות – התכנס לכדי תערוכת חוצות אורבאנית ולתערוכה במוזיאון בת ים לאמנות.

שביט חברה בתוכנית הבינלאומית לספרות על שם זאב ברגר ובתוכנית Culture European Diploma של האיחוד האירופי. השתתפה כיוצרת בפסטיבלי השירה "מטר על מטר" "פסטיבל השירה מטולה" פסטיבל הספרות הבינלאומי במשכנות שאננים, פסטיבל הספרות הבינלאומי בגוודלחרה-מקסיקו ובירידי הספרים הבינלאומיים בדלהי ובפרנקפורט.

מאמרים ומסות פרי עטה התפרסמו בעיתונים Il Manifesto<ref></ref>,Tablet Magazine<ref></ref>,Jewish Renaissance<ref></ref>, הארץ וידיעות אחרונות.

נבחרה לאחת מבין 33 הצעירים המבטיחים של Time Out תל אביב.

שביט מתגוררת בתל אביב עם בן זוגה, בנה ובתה.

==יצירותיה==
* ברוריה הפקות (2009, כנרת זמורה-ביתן בעריכת הילה בלום) - הספר כולל שלוש נובלות המתארות פירוק של משפחה ומתמודדות עם נושא היתמות.
* הכל זריז (2012, "אחוזת בית" בעריכת שרי גוטמן)
* ומה יש עוד (2014, "אחוזת בית" בעריכת אורית גידלי) - שיר מתוכו "אלנבי בלילה", זיכה אותה ב"פרס שירה על הדרך"
* כאב מרחקים, מוסד ביאליק, 2021
* כישרון דיבור: סיפור אהבה, הוצאת אחוזת בית, 2022<ref></ref>.

על יצירתה נכתב, בין היתר: "שירתה של שביט היא פרק נוסף בספרות נשים המגבשת לה שפה בעצם קיומה, והמתארת את עולמן דרך ההיעדר. את זאת היא עושה בפיכחון, באומץ ובמבט ישיר וכן"<ref></ref>, "לא רק האבל והכאב אינם פתורים בשירתה של שרי שביט, אלא גם התשוקה והעונג. והחיבור בניהם נותר מסתורי במיוחד".

==לקריאה נוספת==
* יוסף אורן. "איזה אלוהים את ברוריה?" נוסח מורחב של ביקורתו באתר אימגו נדפס בספרו: השאננות לציון בסיפורת הישראלית (ראשון לציון: יחד, תש"ע 2010), עמ' 139–149 (על "ברוריה הפקות").
*יובל אביבי, "בודהה קרישנה פיצה קולה", Time Out תל אביב, גיליון 495, 24 באפריל עד 3 במאי 2012, עמ' 134. (על "הכל זריז")
* אסף גולן, "לוקחים את הזמן" מוצ"ש (מצורף ל'מקור ראשון'), גיליון 63, 29 ביוני 2012, עמ' 55. (על "הכל זריז")

==קישורים חיצוניים==

* [https://maala.co.il/writer/שרי-שביט/ שרי שביט באתר "מעלה"]

* 
* 
* 
* 
* 
* [http://timeout.co.il/אנשים/פסק-זמן/שרי-שביט שביט מתארחת בשאלון של טיימאאוט לכבוד הספר "ומה יש עוד"]
* 
* קובי מידן, [http://www.icast.co.il/default.aspx?p=Podcast&id=395226&cid=421643 בשיחה עם שרי שביט על "הכל זריז"] (בתוכנית 'אנשים בלילה' (12 ביוני 2012, 50:59 דק')
* 
* [https://www.kan.org.il/podcast/item.aspx?pid=21386 ראיון עם שרי שביט על כאב מרחקים במגזין הספרות מה שכרוך]
* [https://www.kan.org.il/Podcast/item.aspx?pid=21847 ראיון עם שרי שביט על כאב מרחקים בפודקאסט "ברית מילה" עם שלומי חתוכה]
* [https://glz.co.il/גלצ/תוכניות/ספרים-רבותיי-ספרים/ספרים-רבותיי-ספרים26-03-2021-1701 ראיון עם שרי שביט על כאב מרחקים במגזין הספרות "ספרים רבותיי ספרים"] עם ציפי גון-גרוס
* 
* 

=== על יצירתה ===
* 
* , על "כאב מרחקים"

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:עורכות ספרותיות ישראליות
קטגוריה:עיתונאים כותבי עברית
קטגוריה:סגל ynet
קטגוריה:עיתונאיות ישראליות
קטגוריה:עיתונאים ישראלים
קטגוריה:מגישים בערוץ כנסת
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:ישראליות זוכות פרסים: שירה
קטגוריה:עורכים ספרותיים ישראלים
קטגוריה:עיתונאיות כותבות עברית
קטגוריה:ישראליות שנולדו ב-1982
קטגוריה:ישראלים שנולדו ב-1982